***TEHNIČAR ZAŠTITE***

***PRIRODE* - RENDŽER**

**Tko je tehničar zaštite prirode?** Stručnjak koji organizira i provodi preventivne i operativne mjere zaštite prirode.

**Što radi tehničar zaštite prirode?** Prati i istražuje sve pojave u prirodi, čuva i obnavlja floru i faunu, posebno u nacionalnim parkovima, parkovima prirode i park šumama. Želja za očuvanjem prirodne baštine i strastveni odnos prema poslu njegovo je najjače oružje.

**STROJOBRAVAR**

**Što radi strojobravar?** Sastavlja nove strojeve i uređaje te održava postojeće; izrađuje pojedine elemente stroja, ustanovljava kvarove te obavlja manje popravke.

***STOLAR***

**A što radi stolar?** Izrađuje, ugrađuje, postavlja, popravlja i održava masivni namještaj i građevnu stolariju (prozore, vrata, stubišta, ograde, krovne nadstrešnice i dr.).

Također, oblaže stropove i podove te izrađuje pregradne stijene. Stolar može raditi i na restauraciji i rekonstrukciji namještaja ili se baviti oplemenjivanjem namještaja furnirom i letvicama.

***BAČVAR***

**Radi li stolar isto što i bačvar?** Ne. Bačvar obradbom drva proizvode bačve, kace, bukare i druge posude za spremanje i čuvanje tekućina (vina, rakije, ulja i drugih) te za njihovo posluživanje. Osim izradbe novih proizvoda, bačvari održavaju, popravljaju i restauriraju gotove bačvarske proizvode.

***POMOĆNI STOLAR***

**Hm, u čemu je razlika stolara i pomoćnog stolar?** Pomoćni stolar sve poslove obavlja uz nadzor kvalificiranog radnika. Obim posla mu je suženiji nego onaj stolara te obavlja poslove poput mjerenja i zacrtavanja mjernim alatom elementa koje treba izraditi od drveta, sastavlja elemente, zaglađuje rubove, liči i lakira drvne materijale, a vrši i popravke gotovih proizvoda od drva.

**Srednja škola Josipa Kozarca**

**ĐURĐENOVAC**

****

Upisi u školsku godinu 2017./2018.

